wickkiey/tamil-wikipedia-chunked huggingface dataset:
# தெய்வசெயல்புரம்

**தெய்வசெயல்புரம்** என்ற புறநகர்ப் பகுதியானது இந்தியாவில் தமிழ்நாடு மாநிலத்தின் தூத்துக்குடி மாவட்டத்திலுள்ளது. இவ்வூரானது, திருவைகுண்டம் பகுதியிலிருந்து 16 கி. மீ. தூரத்திலும், தூத்துக்குடி நகரிலிருந்து 23 கி. மீ. தொலைவிலும் அமைந்துள்ளது.
# தெய்வசெயல்புரம்

## அமைவிடம்

தெய்வசெயல்புரம், கடல் மட்டத்திலிருந்து சுமார் 77.81 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# தெய்வசெயல்புரம்

## விவரங்கள்

- தெய்வசெயல்புரம் ஊரின் அஞ்சல் குறியீட்டு 628851 எண் ஆகும்.  
- தெய்வசெயல்புரம் பகுதியில் விசுவரூப சுந்தரவரத ஆஞ்சநேயர் கோயில் என்ற ஆஞ்சநேயர் கோயில் உள்ளது. சாஸ்தா அரசுடையார் கோயில் என்ற கிராமக் கோயில் ஒன்றும் இங்குள்ளது.  
- தெய்வசெயல்புரம் பகுதியானது, ஓட்டப்பிடாரம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# கு. பெரியசாமி

**கு. பெரியசாமி** (*K. Periasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் பெரும்பண்ணையூர் கிராமத்தினைச் சேர்ந்தவர். இவர் கும்பகோணம் சிறுமலர் உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குடவாசல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மக்ரான் கோட்டம்

**மக்ரான் கோட்டம்** (*Makran Division*), பாகிஸ்தான் நாட்டின் பலூசிஸ்தான் மாகாணத்தின் 8 கோட்டங்களில் ஒன்றாகும். இக்கோட்டம் பலூசிஸ்தான் மாகாணத்தின் தென்மேற்கில் அமைந்துள்ளது. இதன் நிர்வாகத் தலைமையிடம் துர்பத் நகரம் ஆகும். இதன் நிர்வாகி கோட்ட ஆணையாளர் ஆவார்.
இக்கோட்டத்தில் 3 மாவட்டங்களும், 18 வருவாய் வட்டங்களும் உள்ளது. இக்கோட்டத்தில் குவாதர் துறைமுக நகரம் உள்ளது. மக்ரான் கோட்டத்தின் கிழக்கில் உள்ள மக்ரான் பிரதேசம், பாகிஸ்தானையும், ஈரான் நாட்டையும் பிரிக்கிறது. பிரித்தானிய இந்தியாவின் ஆட்சியின் போது மக்ரான் இராச்சியத்தின் பகுதியாக இக்கோட்டம் இருந்தது.
# மக்ரான் கோட்டம்

## எல்லைகள்

மக்ரான் கோட்டத்தின் வடக்கில் ரக்சன் கோட்டம், கிழக்கில் கலாத் கோட்டம், தெற்கில் அரபுக்கடல், மேற்கில் ஈரான் நாடும் எல்லைகளாக உள்ளது.
# மக்ரான் கோட்டம்

## மாவட்டங்கள்

வெளிர் பச்சை நிறத்தில் மக்ரான் கோட்டம்]]
| 1 | பஞ்ச்கூர் மாவட்டம் | பஞ்ச்கூர் | 16,891 | 509,781 | 30.2 | 42.07% |  |
| --- | --- | --- | --- | --- | --- | --- | --- |
| 2 | குவாதர் மாவட்டம் | குவாதர் | 12,637 | 305,160 | 24.2 | 50.30% |  |
| 3 | கெச் மாவட்டம் | துர்பத் | 22,539 | 1,060,931 | 47.0 | 49.65% | } |
# மக்ரான் கோட்டம்

## வருவாய் வட்டங்கள்

| குவாதர் வட்டம் | 2,590 | 147,673 | 57.02 | குவாதர் மாவட்டம் |
| --- | --- | --- | --- | --- |
| ஜிவானி வட்டம் [ | 454 | 35,004 | 77.10 |  |
| ஒர்மரா வட்டம் | 2,796 | 27,832 | 9.95 |  |
| பஸ்னி வட்டம் | 4,822 | 74,128 | 15.37 |  |
| சன்ட்சர் வட்டம் | 1,975 | 20,523 | 10.39 |  |
| மாண்ட் வட்டம் | 1,456 | 56,772 | 38.99 | கெச் மாவட்டம் |
| தம்ப் வட்டம் | 1,945 | 147,041 | 75.60 |  |
| துர்பத் வட்டம் | 9,742 | 470,605 | 48.31 |  |
| பால்னிகோர் வட்டம் | 1,238 | 50,404 | 40.71 |  |
| புலேதா வட்டம் | 1,997 | 107,847 | 54.00 |  |
| தஸ்த் வட்டம் | 2,486 | 90,080 | 36.23 |  |
| சமுரான் வட்டம் | 1,462 | 71,616 | 48.98 |  |
| காயப் வட்டம் | ... | ... | ... |  |
| சோல்பந்த் வட்டம் | ... | ... | ... |  |
| கோவார்கோ வட்டம் | 1,471 | 31,718 | 21.56 | பஞ்ச்கூர் மாவட்டம் |
| பஞ்ச்கூர் வட்டம் | 2,945 | 392,277 | 133.20 |  |
| பரூம் வட்டம் | 3,378 | 31,113 | 9.21 |  |
| காஷ்க் வட்டம் | 8,387 | 33,578 | 4.00 | } |
# மக்ரான் கோட்டம்

## சட்டமன்ற & நாடாளுமன்ற தொகுதிகள்

இக்கோட்டம் பலூசிஸ்தான் சட்டமன்றத்திற்கு 7 தொகுதிகளையும், பாகிஸ்தான் நாடாளுமன்றத்திற்கு 2 தொகுதிகளையும் கொண்டுள்ளது.  
| குவாதர் மாவட்டம் | PB-24 குவாதர் | NA-259 கெச் & குவாதர் |
| --- | --- | --- |
| கெச் மாவட்டம் | PB-25 கெச்-I |  |
| PB-26 கெச்-II |  |  |
| PB-27 கெச்-III | NA-258 பஞ்ச்கூர் & கெச் |  |
| PB-28 கெச்-IV |  |  |
| பஞ்ச்கூர் மாவட்டம் | PB-29 பஞ்ச்கூர்-I |  |
| PB-30 பஞ்ச்கூர்-II | } |  |
# மக்ரான் கோட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி இக்கோட்டத்தின் மக்கள் தொகை 1,875,872 ஆகும்.இக்கோட்டத்தின் சராசரி எழுத்தறிவு 47.69% ஆகும். அதில் ஆண்கள் 53.02% மற்றும் 41.73% எழுத்தறிவு பெற்றவர்களாக உள்ளனர். இக்கோட்டத்தில் பலூச்சி மக்கள், பிராகுயி மக்கள் மற்றும் சித்தி மக்கள், மெட் மக்கள், கோராக்கள், தர்சத் மக்கள் போன்ற பழங்குடிகள் அதிகம் வாழ்கின்றனர்.
# மக்ரான் கோட்டம்

## சமயம்

இக்கோட்டத்தில் இசுலாம் சமயத்தை 99%க்கும் மேற்பட்ட மக்கள் பின்பற்றுகின்றனர். மிகச்சிறிய அளவில் பிற சமயத்தினர் வாழ்கிறார்கள்.
# மக்ரான் கோட்டம்

## சமயம்

### மொழி

இக்கோட்டத்தின் மக்கள் தொகையில் பலூச்சி மொழியை பெரும்பான்மையான மக்களும், பிராகுயி மொழியை சிறுபான்மையான மக்களும் பேசுகின்றனர்
# மக்ரான் கோட்டம்

## இதனையும் காண்க

- பலூசிஸ்தான் (பாகிஸ்தான்) மாகாணத்தின் கோட்டங்கள்
- பலூசிஸ்தானின் (பாகிஸ்தான்) மாவட்டங்கள்
- சிந்து மாகாணத்தின் கோட்டங்கள்
- கைபர் பக்துன்வா மாகாணத்தின் கோட்டங்கள்
- கைபர் பக்துன்வா மாகாணத்தின் கோட்டங்கள்
- பஞ்சாப் (பாகிஸ்தான்) மாகாணத்தின் கோட்டங்கள்
# ரக்சன் கோட்டம்

**ரக்சன் கோட்டம்** (*Rakhshan Division*), பாகிஸ்தான் நாட்டின் பலூசிஸ்தான் மாகாணத்தின் 8 கோட்டங்களில் ஒன்றாகும். இக்கோட்டம் பலூசிஸ்தானின் மேற்கில் அமைந்துள்ளது.இதன் நிர்வாகத் தலைமையிடம் காரன் நகரம் ஆகும். இதன் அரசு நிர்வாகி கோட்ட ஆணையாளர் ஆவார். இக்கோட்டத்தில் 4 மாவட்டங்களும், 18 வருவாய் வட்டங்களும் உள்ளது.  
இக்கோட்டத்திலிருந்து சிந்து மாகாணச் சட்டமன்றத்திற்கு 4 தொகுதிகளையும், பாகிஸ்தான் நாடாளுமன்றத்திற்கு 1 தொகுதியும் கொண்டுள்ளது. இக்கோட்டம் பரப்பளவில் பெரிதாக இருப்பினும், பாலைவனச் சூழலில் அமைந்துள்ளதால், மக்கள் தொகை
குறைவாக உள்ளது.
வெளிர் மெரூன் நிறத்தில் ரக்சன் கோட்டம்]]
# ரக்சன் கோட்டம்

## கோட்ட எல்லைகள்

ரக்சன் கோட்டத்தின் தெற்கில் மக்ரான் கோட்டம், கிழக்கில் கலாத் கோட்டம், வடக்கில் ஆப்கானித்தான் நாடு மற்றும் மேற்கில் ஈரான் நாடும் எல்லைகளாக உள்ளது.
# ரக்சன் கோட்டம்

## மாவட்டங்கள்

| 1 | சாகை மாவட்டம் | தல்பந்தின் | 44,748 | 269,192 | 6.0 | 33.15% |  |
| --- | --- | --- | --- | --- | --- | --- | --- |
| 2 | வாசூக் மாவட்டம் | வாசூக் | 33,093 | 302,623 | 9.1 | 21.58% |  |
| 3 | காரன் மாவட்டம் | காரன் நகரம் | 14,958 | 260,352 | 17.4 | 41.07% |  |
| 4 | நுஸ்கி மாவட்டம் | நுஸ்கி | 5,797 | 207,834 | 35.9 | 57.12% | } |
# ரக்சன் கோட்டம்

## வருவாய் வட்டங்கள்

| 1 | தல்பந்தின் வட்டம் | 7,791 | 122,918 | 15.78 | சாகை மாவட்டம் |
| --- | --- | --- | --- | --- | --- |
| 2 | நோக்குண்டி வட்டம் | 16,092 | 30,625 | 1.90 |  |
| 3 | தஃப்தன் வட்டம் | 9,318 | 19,259 |  |  |
| 4 | சாகை வட்டம் | 3,975 | 73,482 | 18.49 |  |
| 5 | அமூரி வட்டம் |  |  |  |  |
| 6 | சில்காஜி வட்டம் |  |  |  |  |
| 7 | யாக்மச் வட்டம் | 7,572 | 22,908 | 3.03 |  |
| 8 | காரன் வட்டம் | 2,941 | 104,035 | 35.37 | காரன் மாவட்டம் |
| 9 | சர்-காரன் வட்டம் | 3,539 | 86,015 | 24.30 |  |
| 10 | தோகுமூல்க் வட்டம் | 6,347 | 49,803 | 7.85 |  |
| 11 | பாத்கையின் வட்டம் | 2,131 | 20,499 | 9.62 |  |
| 12 | நுஸ்கி வட்டம் | 3,731 | 190,905 | 51.17 | நுஸ்கி மாவட்டம் |
| 13 | தாக் வட்டம் | 2,066 | 16,929 | 8.19 |  |
| 14 | பெசிமா வட்டம் | 6,014 | 63,368 | 10.54 | வாசூக் மாவட்டம் |
| 15 | மாஷ்கெல் வட்டம் | 11,663 | 67,142 | 5.76 |  |
| 16 | வாசூக் வட்டம் | 7,494 | 55,585 | 7.42 |  |
| 17 | நாக் வட்டம் | 4,338 | 57,467 | 13.25 |  |
| 18 | ஷாஅகோரி வட்டம் | 3,584 | 59,061 | 16.48 | } |
# ரக்சன் கோட்டம்

## அரசியல்

இக்கோட்டம் பலூசிஸ்தான் மாகாணச் சட்டமன்றத்திற்கு 3 தொகுதிகளையும், பாகிஸ்தான் நாடாளுமன்றத்திற்கு 1 தொகுதியும் கொண்டுள்ளது.
| 1 | வாசூக் மாவட்டம் | PB-31 வாசூக் | NA-260 சாகை-நூஸ்கி-காரன்- வாசூக் |
| --- | --- | --- | --- |
| 2 | சாகை மாவட்டம் | PB-32 சாகை |  |
| 3 | காரன் மாவட்டம் | PB-33 காரன் |  |
| 4 | நுஸ்கி மாவட்டம் | PB-34 நுஸ்கி | } |
# ரக்சன் கோட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி இக்கோட்டத்தின் மக்கள் தொகை ஆகும்1,040,001
இக்கோட்டத்தில் பலூச்சி மொழி, பிராகுயி மொழிகள் பெரும்பான்மையாக பேசப்படுகிறது. 99% மேலான மக்கள் இசுலாம் சமயத்தைப் பின்பற்றுகின்றனர்.
# ரக்சன் கோட்டம்

## இதனையும் காண்க

- பலூசிஸ்தான் (பாகிஸ்தான்) மாகாணத்தின் கோட்டங்கள்
- பலூசிஸ்தானின் (பாகிஸ்தான்) மாவட்டங்கள்
- சிந்து மாகாணத்தின் கோட்டங்கள்
- கைபர் பக்துன்வா மாகாணத்தின் கோட்டங்கள்
- பஞ்சாப் (பாகிஸ்தான்) மாகாணத்தின் கோட்டங்கள்
# தும்போரிசோ சட்டமன்றத் தொகுதி

**தும்போரிசோ சட்டமன்றத் தொகுதி** *(Dumporijo Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது மேல் சுபன்சிரி மாவட்டத்தில் அமைந்துள்ளது. தும்போரிசோ, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# தும்போரிசோ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2004 | சிறி தக்கர் மர்தே | rowspan=2 | இந்திய தேசிய காங்கிரசு</br> |
| 2009 |  |  |  |
| 2019 | இரோதே புய் | rowspan=2 | பாரதிய ஜனதா கட்சி</br> |
| 2024 |  |  |  |
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

**இந்தியத் திரைப்படங்களில் இலங்கைத் தமிழர்களின்** (*Portrayals of Sri Lankan Tamils in Indian cinema*) சித்தரிப்புகள் தொடர்ந்து சர்ச்சையை ஏற்படுத்தியுள்ளன, தமிழீழ விடுதலைப் புலிகளுக்கு ஆதரவற்ற எந்தவொரு உணர்வும் தமிழ்நாட்டில் பெரும்பாலும் விமர்சிக்கப்படுகிறது. இதன் விளைவாக, இதுபோன்ற படங்கள் பெரும்பாலும் தமிழ்நாட்டுத் தமிழ் மக்களிடமிருந்தும், புலம்பெயர்ந்த இலங்கைத் தமிழ் மக்களிடமிருந்தும் அரசியல் அழுத்தங்களையும் அச்சுறுத்தல்களையும் எதிர்கொண்டுள்ளன.  
இந்தியத் திரைப்படங்கள் பெரும்பாலும் இலங்கைத் தமிழர்களை சாதாரண மக்களாகக் காட்டுவதற்குப் பதிலாக போராளிகளாகவோ அல்லது அகதிகளாகவோ காட்டுவது விமர்சனத்துக்கு உள்ளாகிறது. இந்தியத் திரைப்படப் படைப்பாளிகள் தங்கள் படங்களில் இலங்கைத் தமிழ் கதாபாத்திரங்களைச் சேர்க்கும்போது பெரும்பாலும் முக்கிய கருப்பொருள்களாக இராஜீவ் காந்தி படுகொலை, இலங்கைப் போரின் முடிவு, இந்தியாவிலும் வெளிநாட்டிலும் நாடற்ற இலங்கை புலம்பெயர்ந்தோரின் கதைகள் ஆகியவையே உள்ளன.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## நடிகர்களும் கலைஞர்களும்

பின்வரும் நடிகர்கள், நடிகைகள், திரைப்பட தொழில்நுட்ப வல்லுநர்கள் இன ரீதியாக, குறைந்தபட்சம் ஓரளவுக்கு, இலங்கைத் தமிழர்களாவர். இந்தத் துறையில் நுழைந்த துவக்க ஆண்டு முதல் கடைசி ஆண்டு வரை பெயர்கள் பட்டியலிடப்பட்டுள்ளன.  
; நடிகர்கள்  
- போண்டா மணி, துணை நடிகர் ( *பவுனு பவுனுதான்*, *தென்றல் வரும் தெரு*, *வின்னர்* ).
- சிலோன் மனோகர், துணை நடிகர் ( *என் கேள்விக்கு என்ன பதில்*, *மாங்குடி மைனர்*, *நான் போட்ட சவால்* ).
- ஜே. கே. ரித்தீஷ், துணை நடிகர் ( *கானல் நீர்*, *எல். கே. ஜி*, *நாயகன்* ).
- ஜெய் ஆகாஷ், முன்னணி நடிகர் ( *அமுதே*, *ரோஜாக்கூட்டம்*, *ரோஜாவனம்* ).
- சுரேஷ் ஜோக்கிம், நடிகர் ( *சிவப்பு மழை* ).
- வ. ஐ. ச. ஜெயபாலன், துணை நடிகர் ( *ஆடுகளம்*, *ஜில்லா*, *மெட்ராஸ்* ).
- வசந்த் செல்லத்துரை, நடிகர் ( *இளம்புயல்*, *உயிர்வரை இனித்தாய்* ).
- டீஜே அருணாச்சலம், நடிகர் ( *அசுரன்*, *தட்றோம் தூக்றோம்* ).
- தர்சன் தியாகராஜா, நடிகர் ( *கூகுள் குட்டப்பா, நாடு* ).
- சோமீதரன், நடிகர் ( *ஜகமே தந்திரம்*, *இறைவி* )
- அரவிந்தன், நடிகர் ( *ஆண்டவன் கட்டளை*, *மிக மிக அவசரம்* )  
; நடிகைகள்  
- கே. தவமணி தேவி, நடிகை ( *ராஜகுமாரி*, *சகுந்தலை*, *வனமோகினி* ).
- ராதிகா, நடிகை ( *ஜீன்ஸ்*, *கேளடி கண்மணி*, *கிழக்குச் சீமையிலே* ).
- நிரோஷா, நடிகை ( *அக்னி நட்சத்திரம்*, *இணைந்த கைகள்*, *செந்தூரப்பூவே* ).
- சபி ஜெய், நடிகை ( *கார்த்திகேயனும் காணாமல் போன காதலியும்* ).
- ஜோஷ்னா பெர்னாண்டோ, துணை நடிகை ( *இரும்புக் குதிரை*, *மறுபடியும் ஒரு காதல்*, *சிறகுகள்* ).
- மதுமிலா, துணை நடிகை ( *மாப்ள சிங்கம்*, *ரோமியோ ஜூலியட்*, *செஞ்சிட்டாளே என் காதல* ).
- லாஸ்லியா மரியனேசன், நடிகை ( *பிரண்ட்ஷிப்*, *கூகுள் குட்டப்பா* ).
- ஜனனி குணசீலன், நடிகை ( *லியோ ).*
- ஷாஷ்வி பாலா, நடிகை ( *எல்லாம் மேல இருக்குறவன் பாத்துப்பான்*, *இணையம்* )
- ரக்ஷா செரின், நடிகை ( *தங்கலான்* )  
; தொழில்நுட்பப் பிரிவினர்  
- எஸ். எம். நாயகம், திரைப்பட தயாரிப்பாளர் ( *குமரகுரு*, *தாய் நாடு* ).
- ஏ. எஸ். ஏ. சாமி, திரைப்பட இயக்குநர் ( *நீதிபதி*, *ராஜகுமாரி*, *வேலைக்காரி* ).
- வி. சி. குகநாதன், திரைப்பட இயக்குநர் ( *மாங்குடி மைனர்*, *மைனர் மாப்பிள்ளை*, *தனிக்காட்டு ராஜா* ).
- பாலு மகேந்திரா, திரைப்பட இயக்குநர் ( *மறுபடியும்*, *மூன்றாம் பிறை*, *சதி லீலாவதி* ).
- கே. கருணாமூர்த்தி, திரைப்பட தயாரிப்பாளர் ( *ஏகன்*, *பேராண்மை*, *வில்லு* ).
- கே. எஸ். துரை, திரைப்பட இயக்குநர் ( *இளம்புயல்*, *உயிர்வரை இனித்தாய்* ).
- சுபாஸ்கரன் அல்லிராஜா, திரைப்பட தயாரிப்பாளர் ( *2.0*, *செக்கச்சிவந்த வானம்*, *கத்தி* ).
- சிவ சாந்தகுமார், ஒளிப்பதிவாளர் ( *பிசாசு 2* ).  
; இசைக்கலைஞர்கள்  
- நிரு, இசையமைப்பாளர், ( *கலாபக் காதலன்*, *ராமேஸ்வரம்* ).
- எம். ஐ. ஏ, ராப்பர், *( ஸ்லம்டாக் மில்லியனர் ).*
- ஏ. டி. கே, ராப்பர், *( கடல்*, *லிங்கா*, *ஓ காதல் கண்மணி* ).
- அர்ஜுன், பின்னணி பாடகர் ( *பிரியாணி*, *வாலிப ராஜா*, *வணக்கம் சென்னை* ).
- எம். சி. சாய், செல்லிசைப் பாடகர் ( *இவனுக்கு தண்ணில கண்டம்*, *யாதும் ஊரே யாவரும் கேளிர்* ).
- கரிஷ்மா ரவிச்சந்திரன், பின்னணிப் பாடகி (என்னை அறிந்தால், தனி ஒருவன், *காப்பான்* )
- இன்னோ கெங்கா, பின்னணிப் பாடகர் ( *கவலை வேண்டாம்*, *கோ 2, தாராள பிரபு* ).
- தீ, பின்னணிப் பாடகர் ( *இறுதிச்சுற்று*, *மாரி 2*, *சூரரைப் போற்று* ).
- லக்சிமி சிவனேஸ்வரலிங்கம், பின்னணிப் பாடகி ( *போகன்*, *கேங்ஸ் ஆஃப் மெட்ராஸ்* ).
- நவ்ஸ்-47, செல்லிசைப் பாடகர் ( *ஆக்ஷன், சார்பட்டா பரம்பரை* )
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 1980களில் திரைப்படங்களில்

### *புன்னகை மன்னன்* (1986)

கே. பாலசந்தரின் காதல் நாடகத் திரைப்படமான *புன்னகை மன்னன்* (1986) திரைப்படத்தில் ரேவதி ஒரு தமிழ் நடனக் கலைஞரைக் காதலிக்கும் சிங்களப் பெண்ணாக முதன்மை வேடத்தில் நடித்தார். ஒரு காட்சியில், இலங்கையில் நிலவும் அரசியல் பதட்டங்கள் காரணமாக அவர் இலங்கைத் தமிழர்களால் கடத்தப்படுகிறார். படம் வெளியான நேரத்தில், ஒரு சிங்களப் பெண்ணை நேர்மறையாக காண்பித்ததற்காக இந்தப் படம் பேசுபொருளாக மாறியது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 1980களில் திரைப்படங்களில்

### *தி டெரரிஸ்ட்* (1997)

சந்தோஷ் சிவன் இயக்கிய *த டெரரிஸ்ட்* (1997) திரைப்படம் முன்னாள் பிரதமர் இராஜீவ் காந்தியின் படுகொலை மற்றும் இலங்கை உள்நாட்டுப் போரை பின்னணியாகக் கொண்டிருந்தது. இந்த திரைப்படம் சர்வதேச திரைப்பட விழாக்களில் பல விருதுகளைப் பெற்றது. மேலும் 1998 கெய்ரோ சர்வதேச திரைப்பட விழாவில் இந்த படத்தை முதன்முதலில் பார்த்த நடிகர் ஜான் மல்கோவிச், பின்னர் இந்த படத்தின் நிர்வாக தயாரிப்பாளராக முன்வந்தார். விமர்சகர் ரோஜர் எபர்ட் இந்த படத்தை தனது "கிரேட் மூவிஸ்" விமர்சனத் தொடரில் சேர்த்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *தெனாலி* (2000)

கே. எஸ். ரவிக்குமார் இயக்கிய நகைச்சுவை நாடகத் திரைப்படமான *தெனாலி* (2000), மனநல சிகிச்சைக்காக சென்னைக்கு வரும் இலங்கை தமிழ் அகதியாக கமல்ஹாசன் முதன்மை வேடத்தில் நடித்தார். இலங்கை உள்நாட்டுப் போரின் போது அவருக்கு ஏற்பட்ட அதிர்ச்சியின் காரணமாக அவருக்கு பய உணர்வுகள் ஏற்படுகின்றன. யாழ்ப்பாணத் தமிழை சரியாகப் பேசுவதற்காக, கமல்ஹாசன் பிரபல தொலைக்காட்சி தொகுப்பாளர் அப்துல் ஹமீதிடம் பயிற்சி பெற்றார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *காற்றுக்கென்ன வேலி* (2001)

புகழேந்தி தங்கராஜின் நாடகத் திரைப்படமான *காற்றுக்கென்ன வேலி* (2001) விடுதலைப் புலிகளின் முன்னாள் போராளி ஒருவர் இந்தியாவுக்கு வந்த கதையைக் கூறியது. படத்தில் அருண் பாண்டியன், குஷ்பு, சுஜிதா உள்ளிட்ட நடிகர்கள் இலங்கைத் தமிழர்களாக நடித்தனர்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *நந்தா* (2001)

பாலாவின் நாடகத் திரைப்படமான *நந்தா* (2001) தமிழ்நாட்டில் உள்ள அகதிகள் முகாமில் தஞ்சம் புகுந்த இலங்கைத் தமிழ் அகதியாக, லைலா நடித்த கதாபாத்திரம் இடம்பெற்றது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *கன்னத்தில் முத்தமிட்டால்* (2002)

மணிரத்னத்தின் குடும்ப நாடகத் திரைப்படமான *கன்னத்தில் முத்தமிட்டால்* (2002) சுஜாதா எழுதிய "அமுதாவும் அவனும்" என்ற சிறுகதையை அடிப்படையாகக் கொண்டது. இலங்கை உள்நாட்டுப் போருக்கு இடையில் தன்னைப் பெற்றத் தாயைச் சந்திக்க விரும்பும் தமிழ்நாட்டுப் பெற்றோர்களால் தத்தெடுக்கப்பட்ட இலங்கைத் தமிழ்க் குழந்தையின் கதையை இந்தப் படம் விவரிக்கிறது. வட இலங்கையில் விடுதலைப் புலிகளின் தளத்தை சித்தரிக்க கேரளக் காடுகளில் படப்பிடிப்புகள் மேற்கொள்ளப்பட்டன. குழந்தை நட்சத்திரமான பி. எஸ். கீர்த்தனா தன்னைப் பெற்ற உண்மையான பெற்றோரைத் தேடும் குழந்தை பாத்திரத்தில் நடித்தார். குழந்தையின் உண்மையான பெற்றோர் கதாபாத்திரங்களில் ஜே. டி. சக்ரவர்த்தி, நந்திதா தாஸ் ஆகியோர் நடித்தனர். இலங்கையர்களாக நடித்த பிற நடிகர்களில் பசுபதி ஒரு விடுதலைப் புலி போராளியாகவும், சசிகுமார் சுப்பிரமணி ஒரு தற்கொலை குண்டுதாரியாகவும், ஈஸ்வரி ராவ் போருக்கு இடையில் சிக்கிய ஒரு பெண்ணாகவும் நடித்தனர். இந்த படம் ஆறு தேசிய திரைப்பட விருதுகளைப் பெற்றது. இது கூட்டாக அதிக விருதுகள் பெற்ற தமிழ்த் திரைப்படம் என்ற பெயரைப் பெற்றது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *சயனைடு* (2006)

ஏ. எம். ஆர். ரமேஷ், இயக்கிய கன்னடத் திரைப்படமான *சயனைடு* (2006) முன்னாள் பிரதமரான இராஜீவ் காந்தியின் படுகொலையையும், ஈழப்போரையும் பின்னணியாக கொண்டது. இப்படம் தமிழில் *குப்பி* என்ற பெயரில் மொழிமாற்றம் செய்து வெளியிடப்பட்டது. இப்படம் விமர்சன ரீதியில் பாராட்டுகளைப் பெற்றது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *ஆணிவேர்* (2006)

ஜான் மகேந்திரனின் போர் திரைப்படமான *ஆணிவேர்* (2006) இலங்கையில் அப்போது நடந்து கொண்டிருந்த உள்நாட்டுப் போரின் போது எடுக்கபட்ட ஒரு காதல் கதை. தமிழ் திரைக்கண் என்ற சுயாதீன விநியோக நிறுவனத்தால் விநியோகிக்கப்பட்ட இந்தப் படம், ஆத்திரேலியா, கனடா, ஐக்கிய இராச்சியத்தில் உள்ள தமிழர் புலம்பெயர்ந்த பகுதிகளில் வெளியிடப்பட்டது. அடுத்த ஆண்டு இந்தியாவிலும் படம் வெளியிடப்பட்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *குற்றப்பத்திரிகை* (2007)

ஆர். கே. செல்வமணி இயக்கிய, *குற்றப்பத்திரிகை* (2007) முன்னாள் பிரதமர் இராஜீவ் காந்தியின் படுகொலை மற்றும் ஈழப் போரை பின்னணியாகக் கொண்டது. இந்தப் படம் 1991 இல் எடுக்கபட்டது, கடுமையான அரசியல் செய்தியைக் கொண்ட அத்தகைய படத்தை வெளியிட தணிக்கை வாரியம் அனுமதிக்க மறுத்ததால் பதினைந்து ஆண்டுகள் முடங்கிப் போனது. படம் இறுதியாக 2007 மார்ச்சில் பல வெட்டுக்களுடன் வெளியிடப்பட்டது.  
2006 திசம்பரில், வரலாற்றுச் சிறப்புமிக்க ஒரு தீர்ப்பினால், சில வெட்டுக்களுக்குப் பிறகு 'ஏ' சான்றிதழுடன் படத்தைத் திரையிட அனுமதிக்கபட்டது. நீதிமன்றத்தின் முந்தைய தீர்ப்பை எதிர்த்து இந்தியத் தணிக்கை வாரியம் சார்பாக தாக்கல் செய்யப்பட்ட மனுவை சென்னை உயர் நீதிமன்றம் தள்ளுபடி செய்தது. தடைசெய்யப்பட்ட அமைப்பான தமிழீழ விடுதலைப் புலிகளை இந்தப் படம் ஆதரிப்பதாக மனுவில் முன்னர் குற்றம் சாட்டப்பட்டிருந்தது. தணிக்கையாளர்கள் வெட்ட விரும்பிய காட்சிகளில், புலிகளின் பயிற்சி, ராஜீவ் காந்தி படுகொலை செய்யப்பட்ட இடத்திலிருந்து காவல்துறை அதிகாரிகள் தப்பிச் செல்வது ஆகியவை அடங்கும்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *மிஷன் 90 டேஸ்* (2007)

மேஜர் ரவி இயக்கிய மலையாள அரசியல் அதிரடி பரபரப்பூட்டும் திரைப்படமான *மிஷன் 90 டேஸ்* (2007) இந்தியப் பிரதமர் இராஜீவ் காந்தியின் படுகொலை மற்றும் அதைத் தொடர்ந்து நடந்த விசாரணையை அடிப்படையாகக் கொண்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### *ராமேஸ்வரம்* (2007)

செல்வத்தின் நாடகத் திரைப்படமான *ராமேஸ்வரம்* (2007) தமிழ்நாட்டில் உள்ள அகதிகள் முகாமில் தஞ்சம் புகுந்த இலங்கைத் தமிழ் அகதியாக முதன்மைப் பாத்திரத்தில் ஜீவா நடித்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2000களின் திரைப்படங்கள்

### மற்றவை

- ராஜீவ் மேனனின் *கண்டுகொண்டேன் கண்டுகொண்டேன்* (2000) திரைப்படத்தில், இந்திய அமைதி காக்கும் படை வீரராக பணியாற்றிய மம்மூட்டியின் கதாபாத்திரம் உள்நாட்டுப் போரின் போது இலங்கை தமிழ் போராளிகளால் காயப்படுத்தப்படுகிறார். பின்னர் அவர் தனக்கு அதில் தனிப்பட்ட வெறுப்பு எதுவும் இல்லை என்றும் போரில் ஏற்படும் விளைவுகள் பொதுவானவை என்றும் குறிப்பிடுகிறார்.
- *கலிங்காவில்* (2006), நந்தனாவின் கதாபாத்திரம் ஒரு இலங்கை தமிழ் அகதியாகக் காட்டப்படுகிறது.
- *மண்* (2006) படத்தில், இலங்கை நிலப்பிரபுத்துவ அமைப்பு முன்னிலைப்படுத்தப்பட்டுள்ளது.
- *இளம்புயல்* (2009), படத்தில் வசந்த் செல்லத்துரை டென்மார்க்கில் வசிக்கும் இலங்கைத் தமிழராக நடித்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *சிவப்பு மழை* (2010)

*சிவப்பு மழை* படத்தில், சுரேஷ் ஜோக்கிம் ஒரு இலங்கை தமிழராக நடித்தார். அவர் மீரா ஜாஸ்மின் கதாபாத்திரத்தை கடத்தி, இலங்கை அகதியாக அலெக்ஸ் நடித்த பாத்திரத்தை விடுவிக்கக் கோருகிறார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *உச்சிதனை முகர்ந்தால்* (2011)

புகழேந்தி தங்கராஜின் நாடகத் திரைப்படமான *உச்சித்தனை முகர்ந்தால்* (2011) மட்டக்களப்பைச் சேர்ந்த ஒரு இளம்பெண் பாலியல் வன்கொடுமைக்கு உள்ளாகி இந்தியாவுக்குச் சென்ற கதையைச் சொன்னது. நடிகை நீனிகா முதன்மை வேடத்தில் நடித்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *பில்லா 2* (2012)

சக்ரி டொலெட்டியின் *பில்லா 2* (2012) படம் அஜித் குமார் நடித்த *பில்லா* படத்தின் இரண்டாம் பாகமாகும். இது இலங்கையின் கடலோரப் பகுதியைச் சேர்ந்த ஒரு சாதாரண மனிதனான டேவிட் பில்லா என்கிற முக்கியக் கதாபாத்திரம் எவ்வாறு ஒரு பயங்கரமான நிழலுலகத் தலைவனாக மாறுகிறான் என்பதை மையமாகக் கொண்டது. கதாபாத்திரத்தின் வளர்ச்சி காரணமாக, ஒரு தமிழ் கல்வியாளர் "கோலிவுட்டில் ஒரு ஈழத் தமிழரின் மிகவும் விரும்பத்தக்க சித்தரிப்பு டேவிட் பில்லா, அரசியல் ரீதியாக எந்த ஒரு ஈழத் தமிழரும் விரும்புவார்" என்று குறிப்பிட்டார். 2012 சூனில், சிவன், " *இனம்* படத்தை இலங்கை நிலைமையை நெருக்கடியில் சிக்கிக் கொள்ளும் ஒரு சில இளைஞர்களின் பார்வையில் இருந்து பார்க்க விரும்புகிறேன். இது அரசியலைப் பற்றியது அல்ல, பயங்கரங்கள் மீது வெளியாட்களின் எதிர்வினையைப் பற்றியது" என்று கூறினார். மழைக்குப் பிறகு இலங்கையில் படப்பிடிப்பு நடத்துவேன் என்றும், " *இலங்கை* ஒரு சுற்றுலா தலமாகத் தோன்றுவதை விரும்பவில்லை" என்றும் அவர் கூறினார்.  
படம் வெளியான பிறகு, புதுச்சேரியில் உள்ள பாலாஜி திரையரங்கைத் தாக்கிய தந்தை பெரியார் திராவிடர் கழகத் தொண்டர்களின் போராட்டங்களைத் தொடர்ந்து, ஈழப் போரை படம் மோசமாக சித்தரிப்பதாகக் கூறிதால், நான்கு காட்சிகளும் ஒரு உரையாடலும் நீக்கப்பட்டன. மறுமலர்ச்சி திராவிட முன்னேற்றக் கழகத் தலைவர் வைகோவும் இந்தப் படம் சிங்களவர்களுக்கு ஆதரவானது என்று கடுமையாக விமர்சித்ததைத் தொடர்ந்து, தயாரிப்பாளர் என். லிங்குசாமி 31 மார்ச் 2014 முதல் திரையிடலை நிறுத்திவிட்டு திரையரங்குகளில் இருந்து படத்தை திரும்பப் பெற முடிவு செய்தார். இந்தச் சூழ்நிலையால் அவருக்கு பெரும் நிதி இழப்பு ஏற்பட்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *மெட்ராஸ் கஃபே* (2013)

சூஜித் சிர்க்கார் இயக்கிய இந்தி அரசியல் அதிரடி பரபரப்பூட்டும் படமான *மெட்ராஸ் கஃபே* 2023 ஆகத்தில் வெளியானது. இந்த படம் 1980களின் பிற்பகுதியிலும் 1990களின் முற்பகுதியிலும், இலங்கை உள்நாட்டுப் போரில் இந்தியா தலையிட்ட காலத்திலும், இந்தியப் பிரதமர் இராஜீவ் காந்தி படுகொலை செய்யப்பட்ட காலத்தைக் களமாக கொண்டு அமைக்கப்பட்டது. இந்திய அமைதி காக்கும் படை பின்வாங்க வேண்டிய கட்டாயத்திற்கு உள்ளான பிறகு, யாழ்ப்பாணத்தில் இரகசிய நடவடிக்கைகளுக்கு தலைமை தாங்க உளவுத்துறை நிறுவனமான ராவால் நியமிக்கப்பட்ட இந்திய இராணுவ சிறப்பு அதிகாரியைப் பற்றியது இந்தப் படம். அஜய் ரத்னம் வேலுப்பிள்ளை பிரபாகரனைப் போன்ற ஒரு கதாபாத்திரத்தில் நடித்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *மாசு என்கிற மாசிலாமணி* (2015)

வெங்கட் பிரபு இயக்கிய திகில் நகைச்சுவைத் திரைப்படமான *மாசு என்கிற மாசிலாமணி* (2015) படத்தில் , சூர்யா கனடாவின் கியூபெக் நகரில் இலங்கைத் தமிழ் காவல்துறை அதிகாரியாக நடித்தார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *சிவப்பு* (2015)

சத்யசிவாவின் *சிவப்பு* (2015) திரைப்படம் தமிழ்நாட்டில் கட்டுமானத் தொழிலாளர்களாகப் பணிபுரியும் இலங்கை அகதிகளின் கதையைச் சொன்னது, ரூபா மஞ்சரி ஒரு இலங்கைத் தமிழராக நடித்தார். ஒரு விமர்சகர் "இயக்குநர் காதல், இலங்கைத் தமிழர் பிரச்சினை என இரண்டையும் சமமாகக் கலந்து ஒரு காதல் கதையைக் கொண்டு ஒரு வலுவான செய்தியைச் சொல்ல முயல்கிறார். ஆனால் அது இங்கேயும் இல்லாமல், இங்கேயும் இல்லாமல் உள்ளது" என்று குறிப்பிட்டார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *ஆண்டவன் கட்டளை* (2016)

எம். மணிகண்டன் இணைந்து எழுதி இயக்கிய நையாண்டி நகைச்சுவைத் திரைப்படமான *ஆண்டவன் கட்டளை* (2016) தமிழ்நாட்டின் உட்பகுதியைச் சேர்ந்த இரண்டு இளைஞர்கள் லண்டனுக்கு விமானத்தில் செல்வதற்கான பயண ஆவணங்களைப் பெற எவ்வாறு போராடுகிறார்கள் என்பதை விவரிக்கிறது. இந்திய வதிவிட அனுமதி வழங்கப்படாத ஒரு இலங்கை தமிழ் அகதிநான அரவிந்தன் என்ற முக்கியப் பாத்திரத்தில் நேசன் நடித்தார். ஒரு முக்கிய காட்சியில், யோகி பாபு நடித்த கதாபாத்திரம் இலங்கை தமிழ் அகதியாகக் காட்டிக் கொண்டு லண்டனுக்கு பறக்க முயற்சிக்கிறது, ஆனால் அங்கிருந்து கொழும்புக்கு நாடு கடத்தப்படுகிறது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### *செக்கச்சிவந்த வானம்* (2017)

மணிரத்னத்தின் *செக்கச்சிவந்த வானம்* (2017) படத்தில் அருண் விஜய் நடித்த கதாபாத்திரத்தை மணந்தவராக துபாயில் குடியேறிய இலங்கைத் தமிழர் பாத்திரத்தில் ஐஸ்வர்யா ராஜேஷ் நடித்தார். கல்கி கிருஷ்ணமூர்த்தியின் தமிழ் வரலாற்றுப் புதினமான *பொன்னியின் செல்வனில்* இருந்த பூங்குழலியின் பாத்திரத்தை விமர்சகர்கள் குறிப்பிட்டனர்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2010களின் திரைப்படங்கள்

### பிற

- 2010களில், வலுவான இலங்கை தமிழ் கருப்பொருள்களைக் கொண்ட குறைந்த செலவில் எடுக்கப்பட்ட பல இந்தியத் திரைப்படங்கள் தமிழ்நாட்டில் வெளியிடப்பட்டன. இதில் அஜய் நூதக்கியின் *ராவண தேசம்* (2013), பிரவீன் காந்தியின் *புலிப்பார்வை* (2014), எம். எஸ். ஆனந்தின் *யாழ்* (2017) கே. கணேசனின் 18.05.2009 (2018) ஆகியவை அடங்கும். குமார் ஜி. வெங்கடேசின் *நீலம்* மற்றும் ஷெரின் சேவியரின் *முற்றுப் புள்ளியா..?* உள்ளிட்ட பிற படங்கள் இந்தியாவிற்கும் இலங்கைக்கும் இடையிலான இருதரப்பு உறவுகளுக்கு அச்சுறுத்தலாக இருப்பதாகக் கூறி தடை செய்யப்பட்டன.
- செல்வராகவனின் *ஆயிரத்தில் ஒருவன்* (2010), ஏ. ஆர். முருகதாசின்' *ஏழாம் அறிவு* (2011), அட்லீயின் *மெர்சல்* (2017) உள்ளிட்ட திரைப்படங்கள் இலங்கைத் தமிழர்களின் அவல நிலையைக் குறிப்பிடும் உரையாடல்களையும் கருப்பொருள்களையும் கொண்டிருந்தன.
- ஏ. எல். விஜய்யின் *தாண்டவம்* (2012) படத்தில், நடிகர் நாசர் இங்கிலாந்தின் லண்டனில் வசிக்கும் இலங்கை தமிழ் காவல்துறை அதிகாரியாக நடித்தார்.
- 2010களில் இந்தியா-இலங்கை மீன்பிடி எல்லைத் தகராறை ஒட்டிய பதட்டங்கள் *நீர்ப்பறவை* (2012), *மரியான்* (2013) போன்ற படங்களில் சுருக்கமாக விவரிக்கப்பட்டன.
- *மதுர நரங்கா* (2015) என்ற மலையாளத் திரைப்படத்தில் பார்வதி ரதீஷ் பாரசீக வளைகுடாவில் வசிக்கும் இலங்கைத் தமிழ் பெண்ணாக நடித்தார்.
- 2017 ஆம் ஆண்டு வெளியான தெலுங்குத் திரைப்படமான *ஒக்கடு மிகிலடு* படத்தில் மஞ்சு மனோஜ் விடுதலைப் புலிகளின் தலைவராக நடித்தார்.
- மலையாளத் திரைப்படமான ரணம் (2018) படத்தில் இல் டிட்ராயிட்டில் இருந்து தொராண்டோவிற்கு குடிபெயர்ந்த இலங்கை தமிழ் நிழலுலகத் தலைவராக ரகுமான் நடித்தார்.
- *கடல் குதிரைகள்* (2018) படத்தில் ரோகிணி இலங்கை தமிழ் அகதியாக நடித்தார்..
- 2018 அக்டோபரில் இயக்குநர் குமார் ஜி. வெங்கடேஷ், விடுதலைப் புலிகளின் தலைவர் வேலுப்பிள்ளை பிரபாகரனின் வாழ்க்கை வரலாற்றுப் படமான *சீறும் புலி* படத்தில், பாபி சிம்ஹா முக்கிய வேடத்தில் நடிப்பதாக அறிவித்தார். அறிவிப்பு வெளியானாலும், படத்தின் தயாரிப்பில் முன்னேற்றம் ஏற்படவில்லை.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *மீண்டு ஒரு மரியாதை* (2020)

இங்கிலாந்தை மையமாக கொண்டு எடுக்கபட்ட பாரதிராஜாவின் *மீண்டும் ஒரு மரியாதை* (2020) லண்டனில் உள்ள இலங்கைத் தமிழ் சமூகம் சம்பந்தப்பட்ட பல காட்சிகளைக் கொண்டிருந்தது..
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *பேமிலி மேன் 2* (2021)

ராஜ் மற்றும் டி.கே இயக்கிய *தி பேமிலி மேன்* (2021) என்ற இந்தி வலைத் தொடரின் இரண்டாவது பருவம், இலங்கைத் தமிழர்களின் பிரிவினைப் போராட்டத்தை மையமாகக் கொண்டதாக இருந்தது. இந்தத் தொடரில், லண்டனில் உள்ள நாடுகடத்தப்பட்ட தலைவர்களின் உத்தரவின் பேரில், சென்னையில் ஒரு சர்ச்சைக்குரிய சந்திப்பை ஏற்பாடு செய்த இந்திய மற்றும் இலங்கை பிரதமர்களைக் கொலை செய்ய தமிழ்நாட்டைச் சேர்ந்த தமிழீழப் பிரிவினைவாத போராளிகள் போரிடுவதை சித்தரித்தது. சமந்தா ருத் பிரபு மற்றும் ஆனந்தசாமி ஆகியோர் சென்னையைச் சேர்ந்த இலங்கைத் தமிழர்களாகவும், இறுதியில் கொலை செய்யும் பணியில் ஈடுபடும் கதாபாத்திரங்களாக நடித்தனர். நடிகர்கள் மைம் கோபி மற்றும் அழகம்பெருமாள் ஆகியோர் விடுதலைப் புலிகள் தலைவர் வேலுப்பிள்ளை பிரபாகரன் மற்றும் நாடுகடந்த தமிழீழ அரசாங்கத்தின் பிரதமர் விசுவநாதன் உருத்திரகுமாரன் ஆகியோரை அடிப்படையாகக் கொண்ட கதாபாத்திரங்களில் நடித்தனர்.  
மே 24, 2021 அன்று, நாடு முழுவதும் அமேசான் பிரைம் வீடியோவில் வெளியான இந்த வலைத் தொடரின் வெளியீட்டை நிறுத்தவோ அல்லது தடை செய்யவோ உடனடி நடவடிக்கை எடுக்கக் கோரி தமிழ்நாடு அரசு ஒன்றிய அரசுக்கு கடிதம் எழுதியது. தமிழக தகவல் தொழில்நுட்ப அமைச்சர் மனோ தங்கராஜ், மத்திய ஒன்றிய தகவல் மற்றும் ஒளிபரப்புத் துறை அமைச்சர் பிரகாஷ் ஜவடேகருக்கு எழுதிய கடிதத்தில், "இந்த வலைத் தொடர் (ஜூன் 2021 இல் வெளியிடப்பட உள்ளது) ஈழத் தமிழர்களின் உணர்வுகளைகளை மட்டுமல்லாமல், தமிழக மக்களின் உணர்வுகளையும் புண்படுத்துகிறது. இதை ஒளிபரப்ப அனுமதித்தால், அது மாநிலத்தில் நல்லிணக்கத்துக்கு பேணுவதற்கு பாதகமாக இருக்கும்" என்று கூறியுள்ளார். இருப்பினும், இந்தத் தொடர் எந்த தாமதமும் இல்லாமல் ஒளிபரப்பபட்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *மேதகு* (2021)

இந்தப் படம் தலைவர் வேலுப்பிள்ளை பிரபாகரனின் வாழ்க்கை வரலாற்றை அடிப்படையாகக் கொண்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *ஜகமே தந்திரம்* (2021)

கார்த்திக் சுப்பராஜின் *ஜகமே தந்திரம்* (2021) திரைப்படம், 2009 ஆம் ஆண்டு ஈழப் போர் முடிவடைந்ததைத் தொடர்ந்து அண்மையில் லண்டனுக்கு குடிபெயர்ந்த இலங்கைத் தமிழ் குடியேறிகளின் வாழ்க்கையைப் பின்னணியாகக் கொண்டிருந்தது. இந்தப் படத்தின் முன்னணி நடிகையான ஐஸ்வர்யா இலட்சுமி லண்டனில் அகதியாக குடியேறிய ஒரு பார் பாடகியாக நடித்தார், அவர் தன் உறவினர் அஸ்வந்த் அசோக்குமாருடன் நடித்தார். ஜோஜு ஜார்ஜ், கலையரசன், தீபக் பரமேசு உள்ளிட்ட பல நடிகர்கள் லண்டனை தளமாகக் கொண்ட இலங்கை தமிழ் குண்டர்களாக நடித்தனர். அவர்கள் சக குடியேறிகளுக்கு உதவுவதிலும் சட்டவிரோத பொருட்களை கடத்துவதிலும் ஈடுபடுபவர்களாக நடித்தனர். கஜராஜ் நடித்த மற்றொரு கதாபாத்திரம் 1970 களில் இலங்கையை விட்டு வெளியேறிய ஒரு சமையல்காரர் வேடமாகும்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *நவரசா* (2021)

நவரசா வலைத் தொடரில் கார்த்திக் சுப்புராஜ் இயக்கிய 'பீஸ்' என்ற பகுதி இடம்பெற்றது. அது இலங்கையில் உள்நாட்டுப் போரின் போது நடப்பதாக அமைக்கப்பட்டது. தொடரில் விடுதலைப் புலிகள் போராளிகளைக் காட்டுகிறது. இந்தப் பகுதி போரின் போது ஒரு சிறுவன் தனது நாயுடன் மீண்டும் இணைவது பற்றியது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *ராக்கி* (2021)

அருண் மாதேஸ்வரன் இயக்கிய *ராக்கி* திரைப்படமானது, 17 ஆண்டு சிறைவாசத்திற்குப் பிறகு விடுதலையான ஒரு நிழலுலக மனிதன், தான் குழந்தைப் பருவத்தில் வாழ்ந்த வீட்டிற்குத் திரும்பிச் சென்று, காணாமல் போன தனது சகோதரி அமுதாவைத் தேடுவதை அடிப்படையாகக் கொண்டது. அதே நேரத்தில், தனது வன்முறையான கடந்த கால நினைவுகள், அவரைத் துன்புறுத்துகிறது. ராக்கி ஒரு இலங்கைத் தமிழர், தனது பாவங்களிலிருந்து மறைந்து வாழ தன் முறைப் பெண்ணுடன் தமிழீழத்திற்கு தப்பிச் செல்ல விரும்புகிறார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *800* (2023)

*800* என்பது இலங்கை துடுப்பாட்ட வீரர் முத்தையா முரளிதரனின் வாழ்க்கை வரலாற்றுப் படமாகும்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *சல்லியர்கள்* (2024)

ஈழப் போரின் இறுதிக் கட்டங்களை மையமாகக் கொண்ட இந்தப் படம், தமிழீழத்தில் ஒரு நிலத்தடி பதுங்கு குழியில் இருந்து செயல்படும் மருத்துவர் குழுவைப் பின்தொடர்கிறது. மோதலுக்கு இடையில், அவர்கள் தங்கள் கூட்டாளிகள் மற்றும் எதிரிகள் என இருதரப்பினருக்கும் மருத்துவ சேவையை வழங்குகின்றனர். அரசியல் சார்பைவிட விட மனிதாபிமான கடமைக்கு முன்னுரிமை அளிக்கிறனர். போரை எதிர்கொள்ளும்போது பரிவு, நெகிழ்திறம், நன்னெறி ஆகியவற்றின் கருப்பொருள்களை இந்தக் கதை ஆராய்கிறது, வரலாற்று நிகழ்வுகள் மற்றும் பண்பாட்டு விழுமியங்களிலிருந்து உத்வேகம் பெறுகிறது. இந்தப் படத்தை கருணாஸ் தயாரித்துள்ளார்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *டூரிஸ்ட் பேமிலி* (2025)

டூரிஸ்ட் ஃபேமிலி படமானது இலங்கைப் பொருளாதார நெருக்கடியால் இந்தியாவில் தஞ்சம் புகுந்த இலங்கை தமிழ் குடும்பத்தைப் பற்றிய படமாகும்.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### *பிரீடம்* (2025)

டூரிஸ்ட் ஃபேமிலி படமானது 1995 வேலூர் கோட்டை சிறை தகர்த்து தப்பிச் சென்ற இலங்கை அகதிகள் பற்றிய படமாகும். 2025 சூலை மாதம் வெளியிட திட்டமிடப்பட்டிருந்தது. ஆனால் நிதி சிக்கல்கள் காரணமாக திரையரங்க வெளியீடு தள்ளிப் போடப்பட்டது.
# இந்தியத் திரைப்படங்களில் இலங்கைத் தமிழர்களின் சித்தரிப்புகள்

## 2020களின் திரைப்படங்கள்

### பிற

- *ஒற்றைப் பனை மரம்* கிளிநொச்சியில் புனர்வாழ்வு முகாமில் இருந்து தப்பிய மூவரைப் பற்றியது.
- *மேதகு 2* படமானது வேலுப்பிள்ளை பிரபாகரனின் வாழ்கையை அடிப்படையாகக் கொண்ட *மேதகு* (2021) திரைப்படத்தின் தொடர்ச்சியாகும். இது 2022 இல் வெளியானது.
- *கூகுள் குட்டப்பா* திரைப்படத்தில் இலங்கைத் தமிழ் பெண்ணாக லாஸ்லியா மரியனேசன் நடித்துள்ளார்..
- *யாதும் ஊரே யாவரும் கேளிர்* (2023) ஈழ அகதியின் வாழ்க்கையை அடிப்படையாகக் கொண்டது.
- *சொர்க்கவாசல்* படத்தில், அந்தோனிதாசன் யேசுதாசன் (ஷோபாசக்தி) படித்த இலங்கைத் தமிழ் அகதியான சீலனாக நடித்துள்ளார்.
# பொ. சியாம் நிக்கில்

**பொ. சியாம் நிக்கில்** (*Shyaam Nikhil P*) இந்தியாவின் தமிழ்நாட்டைச் சேர்ந்த ஒரு சதுரங்க கிராண்டுமாசுட்டர் ஆவார். 1992ஆம் ஆண்டு மார்ச்சு மாதம் 21ஆம் தேதி நாகர்கோவிலில் இவர் பிறந்தார். இவருடைய தந்தையின் பெயர் பொன்னுசாமி என்பதாகும்.
# பொ. சியாம் நிக்கில்

## தொழில்

சியாம் நிக்கில் 11 வயதில் சதுரங்கப் போட்டிகளில் விளையாடத் தொடங்கினார். 2007ஆம் ஆண்டில், இந்தியா-16 வயதுக்குட்பட்டோர் அணியைப் பிரதிநிதித்துவப்படுத்தி, அதிபன் பாசுகரன், ஆர். அசுவத், எசு. நித்தின் மற்றும் சுவயம்சு மிசுரா ஆகியோருடன் உலக இளைஞர் சதுரங்க ஒலிம்பியாடு பட்டத்தை வென்றார். 2009 ஆம் ஆண்டில், 18 வயதுக்குட்பட்டவர்களுக்கான போட்டிப் பிரிவில் ஆசிய இளைஞர் சதுரங்க வெற்றியாளர் போட்டியில் பங்கேற்றார். இங்கு தங்கப் பதக்கத்தை மயிரிழையில் தவறவிட்டார்.  
2011ஆம் ஆண்டு செப்டம்பர் மாதத்தில் மும்பையில் நடந்த 4ஆவது மேயர் கோப்பை பன்னாட்டு சதுரங்கப் போட்டியில் பங்கேற்றபோது இவர் தனது முதல் கிராண்டுமாசுட்டர் விதிமுறையைப் பெற்றார். அடுத்த மாதம் 2011 ஆம் ஆண்டு தேசிய பிரீமியர் சதுரங்க வெற்றியாளர் போட்டியில் பங்கேற்றபோது தனது இரண்டாவது கிராண்டு மாசுட்டர் விதிமுறையைப் பெற்றார்.  
2017 ஆம் ஆண்டு நடைபெற்ற 26ஆவது தேசிய இளைஞர் 25 வயதுக்குட்பட்டவர்களுக்கான சதுரங்க வெற்றியாளர் போட்டியை நிகில் வென்றார். இப்போட்டியில் அவர் 9 சுற்றுகளில் 8 புள்ளிகளைப் பெற்றார். இந்த நிகழ்வில் 122 பன்னாட்டு மாசுட்டர்கள் கலந்துகொண்டார்கள் என்பது குறிப்பிடத்தக்கதாகும்.  
2022 ஆம் ஆண்டு, இலங்கையில் நடந்த பொதுநலவாய சதுரங்கப் போட்டியில் வெற்றிபெற்று நிக்கில் கோப்பையை வென்றார்.  
2024ஆம் ஆண்டு மே மாதத்தில் நிக்கில் தனது இறுதி கிராண்டுமாசுட்டர் விதிமுறையைப் பெற்ற பிறகு கிராண்ட்மாசுட்டர் ஆனார். கிராண்டுமாசுட்டர் பட்டம் 2024 ஆம் ஆண்டு ஆகத்து மாதம் பிடே அமைப்பு இவருக்கு வழங்கியது.
# கோவிந்தபுத்தூர்

**கோவிந்தபுத்தூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் அரியலூர் மாவட்டத்திலுள்ளது.
# கோவிந்தபுத்தூர்

## அமைவிடம்

கோவிந்தபுத்தூர், கடல் மட்டத்திலிருந்து சுமார் 53.55 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# கோவிந்தபுத்தூர்

## விவரங்கள்

- கோவிந்தபுத்தூர் ஊரின் அஞ்சல் குறியீட்டு எண் 621701 ஆகும்.  
- கோவிந்தபுத்தூரில், கங்காஜடேஸ்வரர் கோயில் என்ற சிவன் கோயில் கட்டப்பட்டுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
- கோவிந்தபுத்தூர் பகுதியானது, அரியலூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# அத்திப்புலியூர்

**அத்திப்புலியூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
# அத்திப்புலியூர்

## அமைவிடம்

அத்திப்புலியூர், கடல் மட்டத்திலிருந்து சுமார் 41.12 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# அத்திப்புலியூர்

## விவரங்கள்

- அத்திப்புலியூர் ஊரின் அஞ்சல் குறியீட்டு எண் 611105 ஆகும்.  
- சிதம்பரேசுவரர் கோயில் என்ற சிவன் கோயில் ஒன்று அமைந்துள்ளது.  
- அத்திப்புலியூர்பகுதியானது, கீழ்வேளூர் சட்டமன்றத் தொகுதி வரம்புக்கு உட்பட்டதாகும். கீழ்வேளூருக்கு மேற்கே 5 கிலோமீட்டர் தூரத்தில் உள்ளது. மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# கரிடினா என்சிபெரா

***கரிடினா என்சிபெரா*** (*Caridina ensifera*) என்பது ஒரு நன்னீர் இறால் ஆகும். இது சுலாவெசி தீவில் காணப்படுகிறது. சுலாவெசியில் உள்ள போசோ ஏரியல் காணப்படும் 11 கரிடியே இறாலில் இதும் ஒன்று. இது மரம், பாறை, மணல், நீர்த்தாவரங்கள் உட்பட பல்வேறு ஆதார அடித்தளங்களில் வாழ்கிறது, ஆனால் மிதவை வாழியாகவும் காணப்படுகிறது. இது ஆழமற்ற நீரில் மட்டுமே வாழ்வதாக சந்தேகிக்கப்படுகிறது.
# கரிடினா டெட்ராசோனா

***கரிடினா டெட்ராசோனா*** என்பது தெற்கு சீனா குவாங்டாங் மாகாணத்தில் உள்ள வான்சான் தீவுகளில் காணப்படும் அகணிய உயிரி ஆகும். இது கரிடினா நன்னீர் இறால் பேரினத்தினைச் சார்ந்த சிற்றினமாகும். இது தவான்சான் தீவில் சேகரிக்கப்பட்ட மாதிரிகளிலிருந்து விவரிக்கப்பட்டது. இங்கு இது *கரிடினா செராட்டாவுடன்* காணப்படுகிறது. 'டெட்ரசோனா' என்ற பெயர் இந்த சிற்றினத்தில் காணப்படும் நான்கு வண்னப் பட்டைகளைக் குறிக்கின்றது.
# கரிடினா டெட்ராசோனா

## வகைப்பாட்டியல்

சென், சென் மற்றும் குவோ (2020) ஆகியோரால் நடத்தப்பட்ட ஒரு தொகுதி பிறப்பு பகுப்பாய்வு, *கரிடினா டெட்ராசோனா*, க. செராட்டாவின் சகோதரக் குழு என்று கண்டறிந்தது. இந்த இரண்டு சிற்றினங்களும் *க. டிரைபாசியா*ட்டாவுடன் நெருக்கமாக தொடர்புடையவை. கீழே உள்ள தொகுதி பிறப்பு படம் இப்பகுப்பாய்விலிருந்து பெறப்பட்ட சுருக்கமாக உள்ளது.
# செவ்வரி இறால்

**கரிடினா ஸ்ட்ரியாட்டா** (*Caridina striata*) என்பது சுலாவெசியில் காணப்படும் ஒரு நன்னீர் இறால் ஆகும். இது போசோ ஏரியிலும் டோவுட்டி ஏரியிலும் மட்டுமே அகணிய உயிரி ஆகும். மீன் காட்சிச்சாலையில் பொழுதுபோக்கிற்காக வளர்க்கப்படும் விலங்குகளில் இது **செவ்வரி இறால்** எனப் பொதுவாக அழைக்கப்படுகிறது. இவை பொதுவாக பாறை அடித்தளத்தில் காணப்படுகிறது.
# செவ்வரி இறால்

## அச்சுறுத்தல்கள்

இது தற்போது மலர் கொம்பு சிச்லிட் போன்ற அறிமுகப்படுத்தப்பட்ட மீன் இனங்களாலும், மனித நடவடிக்கைகளால் ஏற்படும் கரிம மாசுபாடு, நிக்கல் சுரங்கத்தால் ஏற்படும் மாசுபாடு காரணமாகவும் அச்சுறுத்தலுக்கு உள்ளாகியுள்ளது.
# இலிரோமோபா சட்டமன்றத் தொகுதி

**இலிரோமோபா சட்டமன்றத் தொகுதி** *(Liromoba Assembly constituency)* என்பது இந்தியாவின் அருணாச்சலப் பிரதேச சட்டமன்றத்தில் உள்ள 60 சட்டமன்றத் தொகுதிகளில் ஒன்றாகும். இத்தொகுதியானது மேற்கு சியாங் மாவட்டத்தில் அமைந்துள்ளது. இலிரோமோபா, மேற்கு அருணாச்சலம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# இலிரோமோபா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1990 | இலிசூம் ரோன்யா | rowspan=5 | இந்திய தேசிய காங்கிரசு</br> |
| 1995 |  |  |  |
| 1999 |  |  |  |
| 2004 | சார்பம் கேம்லின் |  |  |
| 2009 |  |  |  |
| 2019 | நியாமர் கர்பாக் | பாரதிய ஜனதா கட்சி</br> |  |
| 2025 | பேசி சிலென் | தேசிய மக்கள் கட்சி |  |
# சோர்வாட்

**சோர்வாட்** (*Chorwad** or **Chorvad*). மேற்கு இந்தியாவின் குஜராத் மாநிலத்தின் ஜூனாகத் மாவட்டத்தில், அரபுக்கடலை ஒட்டி, நகராட்சி மன்றத்துடன் கூடிய நகரம் ஆகும். சோர்வாட் நகரத்திற்கு தென்கிழக்கே 33.2 கிலோமீட்டர் தொலைவில் சோமநாதர் கோயில் உள்ளது.
# சோர்வாட்

## பெயர்க் காரணம்

ஒரு காலத்தில் இந்நகரம் கடற்கொள்ளையர்களின் கூடாரமாக விளங்கியது. எனவே இந்நகரத்திற்கு சோர்வாட் எனப்பெயராயிற்று. இந்தி மொழியில் **சோர்** எனில் *திருடன்* என்றும் *வாட்* எனில் *இருப்பிடம்* எனப்பொருளாகும்.
சோர்வாட் நகர்புறப் பகுதிகள் சதுப்பு நிலமாக உள்ளது. வெற்றிலை தோட்டங்களுக்கு பெயர் பெற்றது. சோர்வாட் வெற்றிலை உள்நாட்டிலும், வெளிநாட்டிலும் பெயர்பெற்றது.
# சோர்வாட்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 4,368 குடியிருப்புகளும், 7 வார்டுகளும் கொண்ட சோர்வாட் நகராட்சியின் மக்கள் தொகை 22,720 ஆகும். அதில் 11,643 ஆண்கள் மற்றும் 11,077 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 11.85 % வீதம் உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். சராசரி எழுத்தறிவு 64.35% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 5.38% மற்றும் 4.36 % ஆக உள்ளனர். இந்து சமயத்தினர் 96.02%, இசுலாமியர் 3.75%, சமணர்கள் 0.05%, கிறித்தவர்கள் 0.09% மற்றும் பிற சமயத்தினர் 0.08% வீதம் உள்ளனர்.
# சோர்வாட்

## குறிப்பிடத்தக்கவர்கள்

- திருபாய் அம்பானி
- இராஜேசுபாய் சுதாசாமா
- ஜீவன்லால் மோடிசந்த் ஷா (தொழிலதிபர்)
- விரேன் ஷா (தொழிலதிபர் & முன்னாள் ஆளுநர்)
- சியாம் பதக் (திரைபட நடிகர்)
# சோர்வாட்

## இதனையும் காண்க

- கிர் சோம்நாத் மாவட்டம்
- சோமநாதர் கோயில்
# வருமான வரிச் சட்டம் 2025

**வருமான வரிச் சட்டம், 2025** (*Income-tax Act, 2025*), இந்தியாவில் வருமான வரி வசூலிப்பது மற்றும் பிற நடவடிக்கைகள் தொடர்பான சட்டமாகும். *வருமான வரிச் சட்டம், 1961*க்கு பதிலாக கொண்டு வரப்பட்ட இப்புதிய சட்டத்தில் 536 பிரிவுகளையும், 23 அத்தியாயாங்களையும், 16 அட்டவணைகளையும் கொண்டுள்ளது.
# வருமான வரிச் சட்டம் 2025

## நோக்கம்

இப்புதிய வருமான வரி சட்டம் நாட்டின் நேரடி வரி முறையை நவீனமயமாக்குதல், இணக்கத்தை எளிதாக்குதல் மற்றும் வழக்குகளைக் குறைத்தல் ஆகியவற்றை நோக்கமாகக் கொண்டது.
# வருமான வரிச் சட்டம் 2025

## பின்னனி

2025 வருமான வரிச் சட்ட வரைவு 11 ஆகஸ்டு 2025 அன்று மக்களவையிலும், 12 ஆகஸ்டு 2025 அன்று மாநிலங்களவையில் தாக்கல் செய்யப்பட்டு தீர்மானம் நிறைவேற்றப்பட்டது. தற்போது இச்சட்ட வரைவு இந்தியக் குடியரசுத் தலைவரின் ஒப்புதலுக்கு அனுப்பப்பட்டுள்ளது. ஒப்புதல் கிடைத்தவுடன் வருமான வரிச் சட்டம், 2025 அரசிதழில் வெளியிடப்பட்டவுடன், நடைமுறைக்கு வரும்..
# வருமான வரிச் சட்டம் 2025

## முக்கிய அம்சங்கள்

இந்தச் சட்டத்தின் முக்கிய அம்சங்கள் பின்வருமாறு:
- "மதிப்பீட்டு ஆண்டு" மற்றும் "முந்தைய ஆண்டு" ஆகியவற்றுக்கு இடையேயான சிக்கலான வேறுபாட்டை ஒற்றை, ஒருங்கிணைந்த "வரி ஆண்டு" கருத்துடன் மாற்றுவதன் மூலம் வரி செயல்முறையை நெறிப்படுத்துதல்.
- நடுத்தர வருமானம் ஈட்டுபவர்கள் பயனளிக்கும் வகையில் திருத்தப்பட்ட வரி அடுக்குகளுடன் ₹12 இலட்சம் வரை வருடாந்திர அடிப்படை வரி விலக்கு வரம்பைத் தக்கவைத்தல்.
- 1961 வருமான வரிச் சட்டத்தில் 800க்கும் மேற்பட்ட பிரிவுகளை 536 ஆகக் குறைத்தல்.
- மனித இடைமுகத்தைக் குறைப்பதற்கும் ஊழலைக் கட்டுப்படுத்துவதற்கும் டிஜிட்டல்-முதல், முகமற்ற மதிப்பீட்டு நடைமுறைகள்.
- வீட்டுக் கடன் வாங்குபவர்களுக்கு வீட்டுச் சொத்து மற்றும் கட்டுமானத்திற்கு முந்தைய வட்டிக்கான நிலையான விலக்கு குறித்த தெளிவுபடுத்தல்.
- குறிப்பிட்ட ஓய்வூதியத் திட்டங்களிலிருந்து மாற்றப்பட்ட மொத்த ஓய்வூதியத்தை முழுமையாகக் கழித்தல்.
- வருமான வரி வருமான காலக்கெடுவுக்குப் பிறகு அதிகமான செலுத்திய வரியை விரைவாகத் திரும்பப் பெறுவதற்கான ஏற்பாடு.
- சில மத அறக்கட்டளைகளுக்கு அநாமதேய நன்கொடைகள் மீதான கட்டுப்பாடுகள்.
- இந்தச் சட்டம் "வெளிப்படுத்தப்படாத வருமானத்தின்" வரையறையை விரிவுபடுத்துகிறது. இதில் பணம், தங்கம், நகைகள் அல்லது பிற மதிப்புமிக்க பொருட்கள் அடங்கும். மேலும் மெய்நிகர் டிஜிட்டல் சொத்துக்களையும் இதில் சேர்க்கிறது.
# வருமான வரிச் சட்டம் 2025

## சட்டத்தின் அமைப்பு

இந்தச் சட்டம் 23 அத்தியாயங்களாகப் பிரிக்கப்பட்டுள்ளது, இது ஆரம்ப வரையறைகள் முதல் பல்வேறு விதிகள் வரையிலான தலைப்புகளை உள்ளடக்கியது. மேலும் விலக்குகள், கழிவுகள் மற்றும் நடைமுறை விதிகள் குறித்த 16 அட்டவணைகளை உள்ளடக்கியது.
# விக்கிப்பீடியா:ஆலமரத்தடி/தொகுப்பு128

## New Wikimedia Campaign Launching Tomorrow: Indic Writing Systems Campaign 2025

Dear Wikimedians,  
We are excited to announce the launch of the Indic writing systems campaign 2025, which will take place from 23 January 2025 (World Endangered Writing Day) to 21 February 2025 (International Mother Language Day). This initiative is part of the ongoing efforts of WikiProject writing Systems to raise awareness about the documentation and revitalization of writing systems, many of which are currently underrepresented or endangered.  
Representatives from important organizations that work with writing systems, such as Endangered Alphabets and the Script Encoding Initiative, support the campaign. The campaign will feature two primary activities focused on the list of target scripts:  
- **Wikidata Labelathon**: A focused effort to improve and expand the information related to South Asian scripts on Wikidata.  
- **Wikipedia Translatathon**: A collaborative activity aimed at enhancing the coverage of South Asian writing systems and their cultural significance on Wikipedia.  
We are looking for local organizers to engage their respective communities. If you are interested in organizing, kindly sign-up here. We also encourage all Indic Wikimedians to join us in this important campaign to help document and celebrate the diverse writing systems of South Asia.  
Thank you for your support, and we look forward to your active participation.  
Regards MediaWiki message delivery (பேச்சு) 17:29, 22 சனவரி 2025 (UTC)
Navya sri Kalli
# விக்கிப்பீடியா:ஆலமரத்தடி/தொகுப்பு128

## தொடர்-தொகுப்பு 2025 நிகழ்விற்கான ஒருங்கிணைப்பாளர்கள்

தொடர்-தொகுப்பு 2025 நிகழ்வை நடத்துவதற்கான ஒப்புதலை விக்கிமீடியா அறக்கட்டளையிடமிருந்து பெற்றுள்ளோம். இணைவாக்க முறையில் நடத்திட, CIS-A2K அமைப்பு தனது விருப்பத்தைத் தெரிவித்துள்ளது. ஒருங்கிணைப்புப் பணிகளை மேற்கொள்ள ஆர்வமுள்ளவர்கள் தங்களின் பெயரை **திட்டப் பக்கத்தில்** பதிவுசெய்யுமாறு கேட்டுக்கொள்கிறேன்; நன்றி! - மா. செல்வசிவகுருநாதன் (பேச்சு) 18:41, 22 சனவரி 2025 (UTC)
# விக்கிப்பீடியா:ஆலமரத்தடி/தொகுப்பு128

## Universal Code of Conduct annual review: provide your comments on the UCoC and Enforcement Guidelines

<div lang="en" dir="ltr">
My apologies for writing in English.
.  
I am writing to you to let you know the annual review period for the Universal Code of Conduct and Enforcement Guidelines is open now. You can make suggestions for changes through 3 February 2025. This is the first step of several to be taken for the annual review.
Read more information and find a conversation to join on the UCoC page on Meta.  
The Universal Code of Conduct Coordinating Committee (U4C) is a global group dedicated to providing an equitable and consistent implementation of the UCoC. This annual review was planned and implemented by the U4C. For more information and the responsibilities of the U4C, you may review the U4C Charter.  
Please share this information with other members in your community wherever else might be appropriate.  
-- In cooperation with the U4C, Keegan (WMF) (talk) 01:11, 24 சனவரி 2025 (UTC)
</div>
# விக்கிப்பீடியா:ஆலமரத்தடி/தொகுப்பு128

## 'தொடர்-தொகுப்பு 2025' நிகழ்வு

தமிழ் விக்கிப்பீடியா பயனர்கள் அனைவருக்கும் வணக்கம்.  
தமிழ் விக்கிப்பீடியாவிலுள்ள கட்டுரைகளை மேம்படுத்தும் நோக்கில், தொடர்-தொகுப்பு நிகழ்வு (Edit-a-thon) ஒன்றினை நடத்த இருக்கிறோம். தமிழ்நாட்டின் சேலம் நகரத்தில் மார்ச் 15, 16 ஆகிய இரு நாட்கள் இந்த நிகழ்வு நடைபெறும். இந்த நிகழ்வில் கலந்துகொள்ள தமிழ் விக்கிப்பீடியாவில் பங்களிக்கும் பயனர்களை அழைக்கிறோம்.  
நிகழ்வு குறித்த விவரங்களுக்கும், நிகழ்வில் கலந்துகொள்வதற்கான விண்ணப்பத்திற்கும் இந்த இணைப்பில் சென்று காணுங்கள்:
**தொடர்-தொகுப்பு 2025.** நன்றி!  
முன்பதிவு தொடங்கிய நாள்: **24-சனவரி-2025**  
முன்பதிவு நிறைவடையும் நாள்: **07-பிப்ரவரி-2025 (இந்திய நேரம் இரவு 11.30 மணி)** - மா. செல்வசிவகுருநாதன் (பேச்சு) 13:15, 24 சனவரி 2025 (UTC)
# விக்கிப்பீடியா:ஆலமரத்தடி/தொகுப்பு128

## கூகுள் / உள்ளடக்க மொழிபெயர்ப்புக் கருவி பயன்படுத்துவோர் கவனத்திற்கு

கூகுள் / உள்ளடக்க மொழிபெயர்ப்புக் கருவி பயன்படுத்துவோர் கவனத்திற்கு - இந்தப் பக்கத்தில் இக்கருவியைப் பயன்படுத்துவோர் பின்பற்றக்கூடிய மேம்பட்ட நடைமுறைகளைப் பற்றி என் பரிந்துரைகளைப் பதிந்துள்ளேன். உங்கள் கருத்துகளையும் பகிருங்கள். பொதுக்கருத்தின் அடிப்படையில் இக்கருவி பயன்பாடு தொடர்பான வழிகாட்டலை நாம் இற்றைப்படுத்த முடிந்தால் நன்றாக இருக்கும். நன்றி. - இரவி (பேச்சு) 13:03, 27 சனவரி 2025 (UTC)
# விக்கிப்பீடியா:ஆலமரத்தடி/தொகுப்பு128

## விக்கிமூலம் பங்களிப்பு பயிற்சி பட்டரை

அனைவருக்கும் வணக்கம். விழுப்புரம் மாவட்டத்தில் விக்கிமூலத்திற்கான பங்களிப்பாளர்களை அதிகபடுத்த பயிற்சி வகுப்புகள் துவங்குகிறோம். அதன் முதற்கட்டமாக பத்து பங்களிப்பாளர்களைக்கொண்டு ஒரு வாரம் பயிற்சியளிக்கவுள்ளோம். பயிற்சியளிக்க விருப்பமுள்ள நண்பர்கள் தொடர்புக்கொள்ளவும்.  
SathishKokila (பேச்சு) 08:24, 28 சனவரி 2025 (UTC)  
:@SathishKokila தொடர்பு எண்ணைத் தந்து தனிப்பட்ட முறையில் அழைக்காதீர்கள். திட்டப் பக்கத்திற்குரிய இணைப்பினை இங்கு தந்து, அப்பக்கத்தின் உரையாடல் பக்கத்தில் உரையாடுங்கள். - மா. செல்வசிவகுருநாதன் (பேச்சு) 08:45, 28 சனவரி 2025 (UTC)
:@SathishKokila வணக்கம். தங்கள் முன்னெடுப்பு நன்றி. தாங்கள் இத்திட்டத்திற்கு நிதியை எந்த நிறுவனத்திடம் இருந்து பெற உள்ளீர்கள்? அந்த விவரங்களை அறியத்தாருங்கள். இத்திட்டதிற்கு விக்கிமூலம் சமுகமோ அல்லது விக்கிப்பீடியா சமூகத்திலோ ஆலோசனை கேட்கப்பட்டுள்ளதா? நன்றி -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 09:34, 28 சனவரி 2025 (UTC)
::வணக்கம். இந்த ஒரு வாரம் பயிற்சி முற்றிலும் இணைய வாயிலாக தான் நடைபெறுகிறது. எனவே இந்த பயிற்சிக்கு நிதி தேவைப்படவில்லை. SathishKokila (பேச்சு) 16:00, 28 சனவரி 2025 (UTC)
:::@SathishKokila உங்களுடைய அறிவிப்பும், பாலாஜி அவர்களுக்கு நீங்கள் அளித்த பதிலும் தெளிவாக இல்லை. இது குறித்த சில கேள்விகள்:
:::# //பயிற்சி வகுப்புகள் துவங்குகிறோம். அதன் முதற்கட்டமாக பத்து பங்களிப்பாளர்களைக்கொண்டு ஒரு வாரம் பயிற்சியளிக்கவுள்ளோம்.// பத்து பங்களிப்பாளர்களைக் கொண்டு பயிற்சியளிக்கவுள்ளீர்கள் என்றால், அந்த பத்து பங்களிப்பாளர்கள் யார்? பயிற்சி பெற இருப்பவர்கள் யார்? எத்தனை பேர் பயிற்சி பெறப் போகிறார்கள்?
:::# //இந்த ஒரு வாரம் பயிற்சி முற்றிலும் இணைய வாயிலாக தான் நடைபெறுகிறது.// இணையம் வழியாக நடைபெற திட்டமிடப்பட்டுள்ள பயிற்சியின் வடிவமைப்பு எப்படி இருக்கும்? திட்டமிடப்பட்டுள்ளதா?
:::நானும் பாலாஜியும் எழுப்பிய கருத்துகள் / கேள்விகள் குறித்து பதிலளிக்குமாறு கேட்டுக்கொள்கிறேன்.
:::# விக்கிமூலம் தளத்தில், திட்டப் பக்கம் உருவாக்கப்பட்டுள்ளதா? ஆம் எனில், அதற்குரிய இணைப்பை இங்கு இடுங்கள்.
:::# விக்கிமூலம் தளத்தின் ஆலமரத்தடியில், திட்டம் குறித்தான அறிவிப்பு வெளியிடப்பட்டு அங்கு உரையாடப்பட்டதா? சமூகத்தின் ஆதரவு / ஆலோசனைகள் பெறப்பட்டனவா? - மா. செல்வசிவகுருநாதன் (பேச்சு) 17:26, 28 சனவரி 2025 (UTC)
:::@SathishKokila தங்களின் பதிலுக்கு நன்றி. தாங்கள் //அதன் முதற்கட்டமாக// என்று குறிப்பிட்டுள்ளீர்கள். தங்களின் முழுத் திட்டம்/எண்ணம் என்னவென்றி தெரிந்தால் உதவியாக இருக்கும். மற்ற பயனர்களுக்கும்/பயிற்சி கொடுக்க நினைப்பவர்களுக்கும் உதவியாக இருக்கும். ஏனென்றால் தங்கள் திட்டம் என்னவென்று தெரியாமல் பயிற்சி அளிப்பதற்காக அழைக்கும் பொழுது குழப்பமாக இருக்கிறது. விரிவாகப் பதில் அளித்தால் நலம். -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 08:25, 29 சனவரி 2025 (UTC)